**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus avatud hankemenetluses „**Istutustööd Kirde piirkonnas 2026-2027**“ (viitenumber 304450, DHS

1-47.3605) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist RHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, siis hanke alusdokumentide tingimusi tõlgendatakse muutunud või ebaselgete asjaolude korral ja kooskõlas RHS-ga lähtudes sellest, mida pooled oleksid mõistlikult võinud eeldada lepingu sõlmimise ajal, arvestades lepingu sisu, tellitud teenuse olemust ning hankija ootust saada teenust, mis vastab selle iseloomule ja otstarbele.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
2. **RAAMLEPINGU ESE**
   1. Käesoleva hanke tulemusel tellitakse (metsa)istutustöid RMK Kirde piirkonnas.
   2. Raamlepingu eseme tehniline kirjeldus on toodud raamlepingu lisas 4 ja 5.
      1. Istutatavad metsataimed on bioloogiline elusmaterjal, mis on tundlik ümbritseva keskkonna tingimuste suhtes (valgus, niiskus, temperatuur) ja sellega tuleb tööde teostamise igas etapis arvestada. Hankijal on õigus oma nimetatud vara säilimise kaitseks rakendada kõiki RHAD-s ja lepingus sätestatud võimalusi.
   3. Riigihanke maksimaalne kogumaksumus on 13 754 286 (kolmteist miljonit seitsesada viiskümmend neli tuhat kakssada kaheksakümmend kuus) eurot, millele lisandub käibemaks. Hankes toodud mahud on indikatiivsed mahud, tegelikud mahud võivad teenuse osutamise käigus suureneda või väheneda sõltuvalt tellija vajadusest, tööde iseloomust ja muudest ettenägematustest asjaoludest, eeldusel, et tellitud teenuse maksumus kokku ei ületa sõlmitud raamlepingu maksumust. Raamlepingute lõplik maksumus kujuneb vastavalt raamlepingute kehtivuse ajal tellitud teenuste tegelikule mahule, kuid see ei ületa hankes avaldatud maksimaalset kogumaksumust.
   4. **Hange on jaotatud kaheksateistkümneks (13) osaks**, alljärgnevate piirkondade ja eeldatava mahtudega:

|  |  |  |  |  |  |
| --- | --- | --- | --- | --- | --- |
| **Hanke**  **osa** | **Hankeosa nimi** | **Hinnanguline maht**  **aastas**  **(taime)** | **Mahuosade arv**  **hankeosas** | **Hinnanguline maht kokku 2026-2027 (taime)** | **Raamlepingu eeldatav maksimaalne kogumaksumus** |
| 1 | Edela Järvamaa | 525000 | 25 | 1050000 | 1 105 650 |
| 2 | Loode Järvamaa | 420000 | 20 | 840000 | 884 520 |
| 3 | Kirde Ida-Virumaa | 798000 | 38 | 1596000 | 1 680 588 |
| 4 | Ida Ida-Virumaa | 735000 | 35 | 1470000 | 1 547 910 |
| 5 | Lõuna Ida-Harjumaa | 567000 | 27 | 1134000 | 1 194 102 |
| 6 | Ida Järvamaa | 462000 | 22 | 924000 | 972 972 |
| 7 | Kirde Lääne-Virumaa | 420000 | 20 | 840000 | 884 520 |
| 8 | Loode Ida-Virumaa | 273000 | 13 | 546000 | 574 938 |
| 9 | Edela Lääne-Virumaa | 714000 | 34 | 1428000 | 1 503 684 |
| 10 | Lääne Ida-Virumaa | 336000 | 16 | 672000 | 707 616 |
| 11 | Loode Lääne-Virumaa | 567000 | 27 | 1134000 | 1 194 102 |
| 12 | Ida Ida-Harjumaa | 189000 | 9 | 378000 | 398 034 |
| 13 | Põhja Jõgevamaa | 525000 | 25 | 1050000 | 1 105 650 |
| **KOKKU** | | 6531000 | 311 | 13062000 | 13 754 286 |

* 1. Tööde teostamise asukohaks on valdavalt vastavas hankeosas määratletud ala, aga vajadusel vastavalt kogu RMK Kirde piirkond. Ala määratlemine hankedokumendis tähendab eelkõige, et valdav osa teenustest osutatakse nimetatud alal, kuid vajadusel ka mujal vastavalt RMK Kirde piirkonnas, eelkõige samas või lähedases asukohas. Tellijal on õigus kokkuleppel töövõtjaga tellida lepingu esemeks olevaid töid ka väljaspool määratud piirkonda, RMK metsakasvatuse piirkondades üle Eesti. Töövõtja teistesse piirkondadesse suunamine ei või piirata ega vähendada teiste piirkondade töövõtjate töömahtu. Erandina on tellijal õigus vähendada teise piirkonna mahtu juhul, kui vastava piirkonna töövõtja ei tule töömahuga toime, on graafikust maha jäänud või tekib muu objektiivne põhjus, mis takistab tööde õigeaegset teostamist. Töövõtjal ei ole õigus nõuda kokkuleppeliselt teistesse piirkondadesse suunamisel täiendavat tasu ega kulude hüvitamist.
  2. Juhul kui mõne piirkonna töövõtja ei täida lepingulisi kohustusi, sh ei suuda täita kokkulepitud töömahtu või ei pea kinni tööde teostamise ajagraafikust, samuti juhul, kui esineb muu hankijast mittesõltuv objektiivne põhjus, mis takistab tööde õigeaegset lõpetamist, on hankijal õigus tellida täiendavaid istutustöid raamlepingu partneritelt. Täiendavateks töödeks loetakse ennekõike töid, mille vajadust ei olnud võimalik ette näha ning mille kiire teostamine on hädavajalik, et vältida tõrkeid kogu taimede tarneahelas ning sellest hankijale tekkida võivat võimalikku kahju. Istutustööde viivitused võivad põhjustada probleeme taimede väljavõtmisel taimlast, nende transpordil töövõtjale ning võivad oluliselt vähendada istutustööde kvaliteeti või halvemal juhul tuua kaasa (istutamise ootel) taimede hävimise. Istutuseelne hoiustamine ja istutamine metsas peavad toimuma kvaliteetselt ja tähtaegselt, et vältida taimede riknemist või hävimist ja tagada nende elujõulisus.
  3. Täiendavate istutustööde tellimine toimub vastavalt tellija igakordsetele vajadusele. Täiendavate istutustööde tegemiseks valib tellija sobiva raamlepingu partneri, lähtudes konkreetse töö vajadustest ning tellimuse esitamise hetkel olulistest asjaoludest. Valiku aluseks võivad muu hulgas olla tööde teostamise piirkond, raamlepingu partneri geograafiline asukoht, tööde teostamise võimekus ja valmisolek tellimuse täitmiseks, reageerimiskiirus, tööde teostamise tähtaeg, hind, vastavus tehnilistele ja lepingulistele nõuetele, varasem koostöökogemus, partneri suutlikkus teostada töid lühikese etteteatamisajaga, ning muud objektiivsed ja põhjendatud asjaolud, mis tagavad ostja vajaduste parima rahuldamise.
  4. **Hankija ei ole raamlepingu täitmisel seotud lepingu maksimaalse mahuga ega maksumusega, teenust tellitakse vastavalt reaalsele vajadusele ja olemasolevatele võimalustele, mistõttu raamlepingu alusel tellitavate teenuste tegelik maht võib olla oluliselt väiksem.** Raamlepingute lõplik maksumus kujuneb vastavalt raamlepingute kehtivuse ajal tellitud teenuste tegelikule mahule.
  5. Igas hankeosas tellitakse istutustöid kuni hankija poolt määratava mahuni. Hankeosa jaguneb 21 000 taime istutusmahu kaupa pakutavateks mahuosadeks (1 mahuosa on 21 000 taime istutusmaht, 2 mahuosa on 42 000 taime istutusmaht jne.). Edukate pakkujate arv selgub pakkumuste hindamise käigus ja määratakse kindlaks pakkumus(t)e edukaks tunnistamise otsuses.
  6. Punktis 2.9. nimetatud mahuosa on vajalik, et pakkuja saaks planeerida pakkumuse esitamisel pakutavat mahtu ning töötajate arvu, sealjuures ei näe hankija ette piiranguid rakendatavate töötajate arvule. Hankija ei ole kohustatud sõlmitud lepingutega tellima eelnimetatud mahus töid. Istutustööde tasustamine toimub vastavalt hankedokumentides, eelkõige raamlepingus ja baashinnaraamistikus toodud protseduuridele ja hindadele, aga samuti vastavalt pakkuja poolt RMK baashinnaraamistikule pakutud hinnakoefitsiendile. Näiteks vastavalt baashinnaraamistikule 1,000 tasemel on istutustööde ühe hektari maksumus (koos veoga) 1800 tk avatud juurekavaga kuuse taime istutamisel ettevalmistatud pinnasele 369,00 eurot (ilma käibemaksuta).

1. **PAKKUMUS**
   1. Pakkuja esitab RHR süsteemis täidetava pakkumuse maksumuse vormi. Pakkuja esitab sellel vormil pakutava hinnakoefitsiendi RMK hinnaraamistikule. Hinnakoefitsient esitatakse täpsusega 3 kohta peale koma. Väiksema täpsusega esitatud hinnakoefitsiendi puhul loetakse arvu lõpust puuduolevad kümnendkohad nullideks. Suurema täpsusega esitatud hinnakoefitsiendi puhul hankija ümardamist ei teosta, vaid tunnistab pakkumuse hankedokumentidele mittevastavaks ja lükkab tagasi.
   2. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud raamlepingu nõuetekohaseks täitmiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata. Hankija ei hüvita raamlepingu täitmisel pakkujale mingeid täiendavaid kulusid ega tee täiendavaid makseid.
   3. Pakkuja võib esitada pakkumuse ühele või mitmele hanke osale, pakkuja võib esitada ühes osas ühe või mitu pakkumust. Pakkumus tuleb esitada vähemalt 1 mahuosa (21 000 taime) istutamise kohta aastas.
   4. Pakkuja esitab vastavustingimustes tema poolt pakutava mahuosade arvu (vähemalt 1 mahuosa) täisarvuna (nt 1, 2, 3, 4 jne). Juhul kui pakkuja pakub suuremat mahuosade arvu kui antud hankeosas on ette nähtud, siis hankija tunnistab pakkumuse vastavaks ja hindab hankija ette nähtud mahuosa ulatuses.
   5. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (force majeure) toime võimalused.
   6. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
2. **PAKKUMUSTE HINDAMINE**
   1. Vastavaks tunnistatud pakkumusi hinnatakse hankeosade kaupa majandusliku soodsuse alusel.
   2. Edukaks tunnistamisel järjestatakse pakkumused igas hankeosas hindamisel saadud punktide alusel, alustades kõige rohkem punkte saanud pakkumusest kuni hankija poolt määratava istutustööde mahuosade arvu täitumiseni vastavas hankeosas. Mahuosade arvu täitumisel tunnistatakse pakkumus edukaks osaliselt.
   3. Vastavas hankeosas kahe või enama võrdse punktisummaga pakkumuse korral:
      1. tunnistatakse need pakkumused samaaegselt ja täies mahus edukaks, kui nendes pakkumustes pakutud istutustööde mahuosade arvud liidetuna ei ületa hankija poolt määratava maksimaalse istutustööde mahuosade arvu täitumiseni jäänud ja edukaks tunnistatavate pakkumustega täitmata istutustööde mahuosade arvu, või;
      2. juhul, kui nendes pakkumustes pakutud istutustööde mahud liidetuna ületaksid hankija poolt määratava istutustööde mahuosade arvu selgitatakse edukas(d) pakkumus(ed) nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.
   4. Kui peale eelnevalt sätestatu kohaldamist ületataks hinnatava või liisu heitmise teel edukaks osutuva pakkumuse selles pakutud istutustööde mahuosade arvu ulatuses edukaks tunnistamisel hankija poolt määratava istutustööde mahuosade arvu täitumiseni jäänud edukaks tunnistatavate pakkumustega täitmata istutustööde mahuosade arvu vastavas hankeosas, tunnistatakse pakkumus edukaks osaliselt.
   5. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankija hinnangul on selle hinnaraamistiku koefitsiendi 1,000 tasemel istutusteenuste hind realistlik (teenuse osutamist võimaldav), konkurentsivõimeline ja õiglane. Hankija jaoks liiga kõrge hinnaga teenus on teenus, mille ühe hektari istutustööde maksumus (koos veoga) 1800 tk avatud juurekavaga kuuse taime istutamisel ettevalmistatud pinnasele ületab 553,50 eurot ilma käibemaksuta (s.o hinnakoefitsiendiga üle 1,500).
3. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui:
      1. ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus);
      2. kui kõigis vastavas hankeosas esitatud pakkumustes on pakutud kõrgemat hinnakoefitsienti kui 1,500.
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus raamlepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
   3. Hankija võib teha otsuse kõigi pakkumuste tagasilükkamise või hankemenetluse kehtetuks tunnistamise kohta iga osa suhtes eraldi.
4. **RAAMLEPINGU SÕLMIMINE**
   1. Raamleping sõlmitakse ühe kuni mitme edukaks tunnistatud pakkujaga raamlepingu projektis kindlaksmääratud tingimustel tähtajaga 31.12.2027. Raamlepinguga ei võrdsustata edukaks tunnistatud pakkumust, vaid sõlmitakse leping eraldi dokumendina.
   2. Igas hankeosas sõlmitavate raamlepingute arv sõltub eri pakkujate poolt antud hankeosas pakutud kogustest (mahuosade arvust) ning selgub pakkujate edukaks tunnistamisel. Istutustöid tellitakse olenevalt hankemenetluse kulgemisest alates 01.04.2026.a. kuni 31.12.2027.a, võimalusel võib teenuse tellimisega alustada enne 01.04.2026.a. Hankemenetluse kulgemise pikenemisel üle 01.04.2026.a, võib lepingu sõlmida ja teenuse osutamisega alustada hiljem. Nimetatud ajavahemiku jooksul ei tellita istutustöid kogu ajavahemiku jooksul ühtlaselt, hankijal on õigus tellida istutustöid vaid kevadisel ja sügisesel istutusperioodil, ainult kevadisel istutusperioodil või ainult sügisesel istutusperioodil.
   3. Hankija piirab ühe pakkujaga sõlmitavate raamlepingute arvu ja ei sõlmi ühe pakkujaga rohkem kui 3 (kolm) raamlepingut. Iga pakkumuse kohta sõlmitakse igas hankeosas eraldi raamleping. Juhul, kui pakkumuste hindamise tulemusena osutuks pakkuja edukaks ja temaga sõlmitaks rohkem kui 3 (kolm) raamlepingut, tehakse valik alljärgnevate kriteeriumite alusel:
      1. hankija sõlmib pakkujaga raamlepingud nendes hankeosades ja/või nende istutustööde mahuosade suhtes, millele selle pakkuja poolt pakutud hinnakoefitsiendid on kõige väiksemad (kolm madalaimat selle pakkuja poolt pakutud hinnakoefitsienti hinnatavates, s.o vastavateks tunnistatud pakkumustes).
      2. juhul, kui selle pakkuja poolt on erinevates hankeosades pakutud täpselt sama hinnakoefitsienti, eelistab hankija seda hankeosa (neid hankeosi), milles selle pakkuja poolt pakutud hinnakoefitsiendi ja hindamisel järjestatud järgmise pakkumuse hinnakoefitsiendi vahe on suurim.
      3. juhul, kui selle pakkuja poolt on ühes ja samas hankeosas, kuid erinevates pakkumustes pakutud täpselt sama hinnakoefitsienti, loetakse sellised ühe pakkuja samas hankeosas esitatud täpselt sama hinnakoefitsiendiga ja edukaks osutuda võivad pakkumused üheks sõlmitavaks raamlepinguks.
      4. Juhul, kui ka pakutud istutustööde mahuosade arv on täpselt sama, heidetakse raamlepingu sõlmimiseks valitava hankeosa või istutustööde mahuosa suhtes liisku. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.
   4. Menetlusökonoomia ja majandusliku soodsuse põhimõtteid silmas pidades jätab hankija endale õiguse teatud juhtudel tunnistada edukaks ja sõlmida ühe pakkujaga ka rohkem kui 3 (kolm) raamlepingut. Juhud, millal hankijal on õigus suurendada raamlepingute arvu, tehakse alljärgnevate kriteeriumite alusel:
      1. juhul, kui järgmise pakkuja majanduslikult soodsama vastavaks tunnistatud pakkumuses pakutud istutustööde mahuosad ei kata ära vastavas hanke osas hankija poolt määratud istutustööde mahuosade arvu;
      2. juhul, kui vastavas hankeosas pole enamate pakkujate pakkumusi esitatud või vastavaks tunnistatud.
      3. juhul, kui vastavas hankeosas edukaks tunnistatud pakkuja jääb kvalifitseerimata või kõrvaldatakse ning majanduslikult soodsusest järgmine vastavaks tunnistatud pakkuja puudub või tema pakkumus ei kataks ära vastavas hanke osas hankija soovitud mahuosa.
   5. Raamleping allkirjastatakse digitaalselt. Juhul, kui raamlepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Raamleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe raamlepingu eksemplari allkirjastatult tagastama hankijale 5 tööpäeva jooksul raamlepingu kättesaamisest arvates. Hankija võib eduka pakkuja taotluse ja vajaduse korral raamlepingu tagastamise tähtaega pikendada. Kui pakkuja ei tagasta tema poolt allkirjastatud raamlepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel ja kohaldub RHS § 119.
   6. Raamlepingu sõlminud pakkuja esitab hankijale hiljemalt raamlepingu täitmise alustamise ajaks selleks ajaks teada olevate raamlepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta. Sama teave tuleb esitada ka iga alltöövõtja kohta, kes osaleb lepingu täitmisel ja kelle kohta pole hankijale raamlepingu täitmise alustamise ajaks teavet esitatud.
   7. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.
5. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.

Lisad:

Lisa 1- Raamlepingu (hankelepingu) vorm koos lepingu lisadega

Lisa 2- Baashinnaraamistik

Lisa 3- Piirkonna kaart